Drop Inn

AFLYST // Gummerband- leverer hver gang!
2022-09-01 21:00 UTC | Drop inn, Kompagnistræde 34, Copenhagen, 1208, Denmark
Aflyst pga Corona.

Gummerband Trio
Vi gør det, fordi vi elsker det…
Pressen kalder os et kraftværk af spilleglæde og overskud. Så højtravende behøver det ikke at være. Men vi gør altid vores bedste for at ramme både ørerne, benene og hjertet med vores musik. Vi spiller ikke nogen bestemt genre, men elsker alle gode sange med højt humør og knald på. Med en guitarstil lige dele inspireret af Malcolm Young og Chet Atkins byder vi på personlige, anderledes og spilleglade versioner af klassiske danske og udenlandske hits, som alle kan danse til og synge med på.
Vi har spillet sammen siden vores tidlige teenageår, og selv om vi alle har andre projekter, så kommer den bedste musik ud af os, når vi er sammen. Der er en eller anden magi ved at have kendt hinanden i over 30 år.
I februar udgav vi albummet TAK!, der er vores versioner af sange, der har betydet noget for os gennem vores opvækst og liv. TAK! har ligget i heftig rotation på de fleste lokalradioer siden udgivelsen, og har sågar ligget tre uger som nummer et på Dansktoppen (til vores store forbløffelse, for vi spiller ikke dansktopmusik)
Gummerband er:
Nicholas Findsen: Bas (Aqua, Hej Matematik, Østkyst Hustlers, Maria Bramsen)
Jesper Rytkov: Trommer (Michael Carøe, Zirkus Nemo, Tamra Rosanes)
René Gummer: Sang, guitar (Michael Carøe, Erann DD, solo)
TAK! ligger på alle tilgængelige musiktjenester. Den kan desuden høres her:
www.soundcloud.com/gummer-dk/albums
https://www.youtube.com/watch?v=PgZzyFpIk8E
https://youtu.be/mmFWO9t-U0U
https://www.youtube.com/watch?v=VdhroINf5Gw
https://www.youtube.com/watch?v=-f2ebzdLxOw

Jacob Roved Quintet - Release Koncert
2022-09-02 16:30
Entré – gratis
UPCOMING ALBUM: JACOB ROVED QUINTET – DAWN
At dawn, we often find ourselves on an event horizon, gradually becoming awake but also drawn back into our dreams. These outskirts of our perception offer glances into the backcountry of our passions and emotions. While uncontrollable and sometimes scary, this wilderness draws us with promises of magic and mysterious endeavors. Some of the music on DAWN is a product of this state. Many people will recognize waking up with a vivid experience of a dream. For composer and band leader JACOB ROVED, such experiences are sometimes musical and result in new compositions, such as the single ‘A short moment’.
DAWN also alludes to a spiritual sense of awakening. Life itself is transient, and we are faced with the challenge of balancing desires and passions with a harmonious existence in the world. That choices in life are often complex and lead us to unexpected paths is a pervasive theme of the music.
DAWN is contemporary jazz, well rooted in the American jazz tradition, but not shy of its heritage from European classical music. It features the phenomenal clarinet and saxophone virtuoso JOHN RUOCCO, award-winning trumpet player THOMAS FRYLAND, and double bass player JESPER BODILSEN.
JACOB ROVED QUINTET was formed in 2008 and has previously released the album REMEMBERING BILLY STRAYHORN, commemorating the 100th anniversary of Duke Ellington’s famous collaborator – one of only few significant LGBT artists in jazz history.
Line-up til koncerten bliver:
John Ruocco – klarinet og tenorsaxofon
Thomas Fryland – trompet og flygelhorn
Mikkel Jakobsen – klaver
Tomas Raae – kontrabas
Jacob Roved – trommer

Bandit
2022-09-02 23:30 | Drop inn, Kompagnistræde 34, Copenhagen, 1208, Denmark
ENTRÉ 80,- KUN DØRSALG
BANDIT er en energibombe af økologisk ufortyndet tone suppe, der leverer et musikalsk opkog af ældre og nutidige opskrifter på god cover musik…
Trioen BANDIT består af Thorbjørn Thorslund på guitar og vokal, Mads Krog på bas og kor, og Martin Hofman på trommer og vokal
Trioen BANDIT spiller alt lige fra gedigen pop til hårdtslående rock over svedig disco til lækker funk med maske på!
Så kom ind på den fede Drop Inn og få rystet kiloene af jeres sexede kroppe.

Depeche Mode Tribute
2022-09-03 23:00 | Drop inn, Kompagnistræde 34, Copenhagen, 1208, Denmark
ENTRÉ 125,- KUN DØRSALG
Depeche Mode Tribute
Med numre, som lyder som dengang, leveret med overskud og positiv energi. Du kender Depeche Mode, og du kender deres musik. Måske kan du endda huske, hvor du var, og hvem du var forelsket i, da du blev forført af udødelige hits som Just Can´t Get Enough, Black Celebration og Personal Jesus.
Depeche Mode Tribute er et tæt sammenspillet band bestående af fire mand, der med stor passion for sangene og musikken får sat gang i festen og sangstemmerne hos deres publikum.
Du kan glæde dig til at få en oplevelse med nerve og lyd, som læner sig op ad den originale.
Masser af energi og god humor.
Der er en kemi i bandet, som når langt ud over scenekanten.
Medlemmerne i Depeche Mode Tribute har erfaring fra utallige koncerter rundt i landet.
Depeche Mode Tribute hylder deres musikalske helte ved at gå på scenen med stor respekt for originalen og med en insisterende evne til at underholde alle, der tager et smut fordi deres show.

Alle kender sangene tilbage fra begyndelsen i 1981 på albummet ”Speak and Spell” og frem til det pt. nyeste album ”Spirit” fra 2017.
Om det er en intimkoncert for 50 eller det er 10.000 mennesker til festival, skaber Depeche Mode Tribute syng-med-stemning, og sørger for en kæmpe publikum-FEST.
Bandet består af:
Bo Thers: Vokal
Johannes Skjelbo: Keyboard, Tracks og kor
Thomas Brabæk: Trommer
Thomas Klitgård: Guitar og kor

Bluegrass Jam v. Ricky & Friends
2022-09-06 20:00 | Drop inn, Kompagnistræde 34, Copenhagen, 1208, Denmark
Bluegrass Jam for everyone with Ricky Boy & Friends- join us for free!

Jam Night
2022-09-07 22:00 | Drop inn, Kompagnistræde 34, Copenhagen, 1208, Denmark
JAM Night er for alle, som er friske på at optræde. Der er et husband hver uge, og vi starter kl. 22.00 og til spiller til vores arme falder af! Kom og spil med.

Emil Otto & His Orchestra
2022-09-08 20:00 | Drop inn, Kompagnistræde 34, Copenhagen, 1208, Denmark
Emil Otto er en af de nye lysende stjerner i den danske musikbranche. Han er en crooner, sangskriver, pianist og entertainer, hvis varme, karismatiske stemme og historiefortælling vil overbevise mange publikummer i de kommende år.
Emil Otto er inspireret af store jazzvokalister som Nat King Cole, Chet Baker og Harry Connick Jr. og er desuden en original sangskriver. På trods af sin unge alder kombinerer han både
respekt og viden om den store amerikanske crooner-arv med en mere moderne, skandinavisk sangskrivertradition.
Line up:
Emil Otto – sang og klaver
Casper Hejlesen – guitar
Marco Zammuto (ITA)- kontrabas
Yannick Ballmann (BE)- trommer
Gustav Hagner- trompet
Dan Hejslet – trompet
Jonathan Bruun Meyer – trombone
Jonas Enevoldsen – alt -og baryton sax
Christian Holm- Svendsen – tenorsax og klarinet

Honey Badgers
2022-09-09 22:30 | Drop inn, Kompagnistræde 34, Copenhagen, 1208, Denmark
ENTRÉ 100,- KUN DØRSALG
Honey Badgers
Der vil som altid blive sat blus under den helt tykke stuvning af soul, funk og pop – altsammen serveret med en spilleglæde og fokus på swing og groove. Bandets historie rækker mere end 25 år tilbage og numrene er et mix af old school og nye numre. Keyboard, bas, guitar og trommer lægger op til bandets tre sangere i fortolkning af numre skrevet af Bill Withers, Stevie Wonder, Thomas Helmig, Michael McDonald og mange andre. Honey Badgers er klar til endnu en forrygende aften med både gamle og nye venner af bandet.

Nina Stark Kvartet
2022-09-10 17:00 | Drop inn, Kompagnistræde 34, Copenhagen, 1208, Denmark
ENTRÉ 100,- KUN DØRSALG
Nina Stark Kvartet:
Jazzsangerinden Nina Stark har på meget kort tid fået vind
i sejlene, og er i skrivende stund på sin første turné. Nina tager på tur med
musikerne Carsten Svanberg på klaver, Kristian Crone på trommer, Niels
Wilhelm Knudsen på kontrabas, og kvarteten når rundt i hele landet.
Til koncerterne med Nina Stark Kvartet vil du blive præsenteret for numrene
på sit debutalbum Organic, som hun udgav i November 2021 samt kvartettens egne fortolkninger af standarder. Lyduniverset
er nordisk, enkelt, ekvilibristisk og delikat – som lytter har man en helt klar
fornemmelse af at være i godt selskab.
Line Up:
Kristian Crone: Trommer
Carsten Svanberg: Klaver
Ukendt : Kontrabas
Nina Stark: Vokal

Souldivers
2022-09-10 23:00 | Drop inn, Kompagnistræde 34, Copenhagen, 1208, Denmark
FREAK OUT! You do not want to miss out on the fabulous, well-playing and festive party band Souldivers.
The band always creates a party wherever they go and performs songs that urges people to the dancefloor. Souldivers only plays English-speaking songs in the genres of pop, soul and funk. The repertoire is versatile – ranging from old solid classics such as ”Ain’t Nobody” with Chaka Khan and ”I Wish” with Stevie Wonder to pop hits such as ”Get Lucky” with Daft Punk and “Lady” with Modjo. Souldivers has a total of 9 members including two female singers (who always perform in glitter outfits), a passionated percussionist (who interacts closely with the audience) and a cool saxophonist and trombonist.
The band is very experienced. It has existed since 1996 and a few of the original members are still part of the band. All the current members have played together for several years. Souldivers performs at big and small parties – from small private garden parties to big weddings and parties at companies and organisations.
Let’s party together!

STAND UP – Open mic
2022-09-12 20:00 | Drop inn, Kompagnistræde 34, Copenhagen, 1208, Denmark
Stand Up på Drop Inn
Open mic med stand up den 2. mandag i måneden. Første gang mandag d. 12. september 2022.
En open mic er komikernes træningsbane, og her tester de deres jokes foran et veloplagt hverdagspublikum. På scenen kan du opleve alt fra nyere komikere, der øver sig – til kendte komikere, der tester materiale til et kommende show.
Stemningen til en open mic er løssluppen, og som publikum ved du aldrig, hvad du kan forvente – derfor er hver aften altid helt unik. Du kan opleve jokes, som du senere ser på tv – og du kan høre jokes, som aldrig bliver fortalt igen.
Gør din mandag lidt sjovere. Kom ned og oplev den magiske stemning til Drop Inn’s open mic den 2. mandag i måneden kl.20.00

Performers Night Live feat. Linda Andrews
2022-09-13 21:00 | Drop inn, Kompagnistræde 34, Copenhagen, 1208, Denmark
Entré – gratis
Kom og giv den gas foran et publikum!!
“Performers Night Live”
Hvor går du hen for at afprøve og forfine din sang og performance??
Dét har du nu rig mulighed for at gøre på Drop Inn hvor vi inviterer alle sangere til at komme og give den gas foran et publikum.
Du medbringer selv det track du gerne vil synge på din iPhone, tablet eller computer.
Vi hepper på dig og skaber den bedste livestemning!!
Vi starter kl. 21:00 og det er gratis at deltage.
Aftenens vært er sangerinden og vocalcoach Linda Andrews som åbner ballet med et par numre.

Jam Night
2022-09-14 22:00, 2022-09-21 22:00, 2022-09-28 22:00 | Drop inn, Kompagnistræde 34, Copenhagen, 1208, Denmark
Denne aften kan du opleve et husorkester bestående af nogle af byens bedste musikere.
Så er det atter blevet onsdag og tid til jam. Alle er velkommen på scenen, vi vil bare rigtig gerne jammemed. Du er også velkommen til at komme med dit eget hold og afprøve dit materiale.
Der er gratis entre og godt humør. Vi spiller til vi falder om. 😉

Glimtvis - Upcoming!
2022-09-15 20:00 | Drop inn, Kompagnistræde 34, Copenhagen, 1208, Denmark
ENTRÉ 50,- KUN DØRSALG
GLIMTVIS
Duoen består af Rasmus Pedersen og Rikke Egholm Ravn, som begge har en tilværelse bag forsangermikrofonen, i forskellige orkestre, på samvittigheden. En duo som er et partnerskab og et dybt venskab
Et partnerskab og venskab, som i første omgang handlede om fælles kærlighed til nogle specielle numre – men som med tiden viste sig at være sangskrivningsfællesskab med et fælles afsæt og som indtil videre alene i sangskrivningen har taget os steder hen, ingen af os har været før. Væk fra de fræsende guitarer i rocken – væk fra popjazzede ballader – og hen til et univers som er kendetegnet ved en helt direkte og hudløst selvudleverende retorik, et fokus på den nøgne melodi som kan stå uden fuldfede produktioner. Og en et helt ærligt samarbejde om nogle af de følelser, som vi tror på at folk på vores egen alder kan genkende.
GLIMTVIS skriver sange, som bevæger sig i det skizofrene grænseland mellem den skamløse pop, den hudløst ærlige country og rockens upolerede stemme, og som fortæller personlige historier om livet og kærligheden, når man forsøger at gebærde sig i voksenlivet.
GLIMTVIS:
”Vi gør en dyd ud af forsøge at sætte ord på hvad sangenes fortælling er – og lade folk komme helt tæt på når vi spiller dem.
Vi vil i musikalsk form dele de dele af voksenlivet, som vi typisk ikke deler på Facebook og Instagram – den del af skilsmissen, der bare gør ondt; usikkerheden ved at prøve at finde en ny eneste ene, at være den sidste tilbage på baren og gå alene hjem – også selvom man stod der i spotlightet; at slutte fred med sig selv, ikke at bruge så megen energi på at hade sin eks, forelske sig eller mangle den samme følelse. At føle sig malplaceret i det, der skal være der voksne liv”
Alt sammen pakket ind i den gode melodi og kærligheden til den gode hookline.
Der er garanti for vellyd og eftertanke, men også en energi der kommer langt ud over scenekanten og en erfaring i liveoptræden, som ikke lader sig skjule.

Sanne Jam
2022-09-16 22:30 | Drop inn, Kompagnistræde 34, Copenhagen, 1208, Denmark
ENTRÉ 110,- billetter på
https://www.place2book.com/da/sw2/sales/ths7z36c4y
Sanne Jam fra Odense opstod 2012, da Heidi fandt nogle ligesindede, som
delte passionen for Sanne Salomonsens musik. Sætlisten udvidede sig hastigt,
og første job var hurtigt i kalenderen med et hold drenge, som havde over et halvt århundredes erfaring fra den musikalske landevej.
Sanne Jam spiller numre fra Sannes tid i Sneakers og helt frem til de nyeste hits fra Sannes solokarriere: F.eks. ”Sui Sui”, ”Jeg ’i live”, ”Kærligheden kalder”, ”Den jeg elsker” og ”Den lille løgn”.
I Sanne Jams optræden, stråler det klart igennem, at alle musikere på samtlige poster er inkarnerede Sanne fans, som vælger at håndtere musikken ud fra Sannes eget live perspektiv: Rå, uhæmmet og fuld af energi på scenen, som vores ægte danske ”rock mama” kan levere det!
Sanne Jams kalender har været fyldt godt ud med shows i hele landet de sidste 10 år, og alle størrelser scener og publikum er noget for den fynske ”rock mama” Heidi og hendes power rock band.
Sanne Jam er: Heidi Geertsma: Vokal, Niels Vangsted: Keyboards og kor, Flemming Jørgensen: Bas og kor, Michael Geertsma: Guitar og kor, Rasmus Almlund: Trommer og kor

Bilton Marten & Band. Live @ Drop Inn
2022-09-17 19:30 | Drop inn, Kompagnistræde 34, Copenhagen, 1208, Denmark
Oplev Bilton Marten & Band live, når de indtager Drop Inn, kl. 19:30, d. 17 September, 2022.
Bilton Marten er en upcoming kunstner der har sit fodfæste i pop/rock/funk genren. Han udgav sin debut EP i 2021, der er blevet spillet på diverse radiostationer i Danmark: bl.a. på DR P4, samt ugens uundgåelige på Radio Sydhavsøerne. Siden 2017 har Bilton Marten spillet de danske scener tyndt, bl.a. på smukfest i 201

THROWBACK 90s BAND - Drop Inn
2022-09-17 22:30 | Drop inn, Kompagnistræde 34, Copenhagen, 1208, Denmark
Britpop, rock og grunge var på toppen af hitlisterne op igennem 90’erne – det stærkeste musikalske årti nogensinde! Man kan både danse og skråle med på Oasis, Blur, Suede, Red Hot Chili Peppers, U2, Lenny Kravitz, Nirvana og en lang række one-hit-wonders.
THROWBACK 90s er din garanti for et fest med uforglemmelige hits fra 90’erne.

Da Silva + Original Music Open Mic Night
2022-09-20 20:00 | Drop inn, Kompagnistræde 34, Copenhagen, 1208, Denmark
Tonight’s main act is Da Silva.
.
Afterwards the stage is open for singer/songwriters, musicians, poets etc. who perform their own original material.
Sign up early on the night on the night if you’d like to play!
Da Silva er en funk-duo med dansksproget rap. Til vores koncerter har vi et liveband med, hvor vi inddrager længere musikalske stykker, med soloer iblandt. I vores musik drager vi inspiration fra mange musikalske rødder, såsom jazz, soul, hip hop og blues. Vores koncerter er kendetegnet ved en høj energi i sammenspil med masser af dansende mennesker. Forsangeren Silas har sin charmerende entre på scenen og er ikke bleg for at svinge dansebenet.
https://www.facebook.com/dropinnmusic
Entrance is free

Karaoke Night with host!
2022-09-22 19:00 | Drop inn, Kompagnistræde 34, Copenhagen, 1208, Denmark
Entre: Gratis
Vi glæder os til, at byde jer velkommen til “Be your own star at Drop Inn bar”. Karaoke Night med god lyd, storskærm og scene – som en ekstra luxsus, vil der altid være en karaoke vært og styre lyden, og du kan få din egen liste med de sange, du plejer at synge, og du kan altid få tilføjet nye sange.
Vi glæder os til at se dig og dine venner og til at holde en fest.

Krelles Farvelfest
2022-09-23 19:00 | Drop inn, Kompagnistræde 34, Copenhagen, 1208, Denmark
Kære søde, smukke, dejlige venner!
Jeg er så heldig, at være blevet optaget på Musicians Institute (MIT) i Hollywood. Derfor flytter jeg den 1. Oktober til Los Angeles.
MEN! Inden jeg flytter holder jeg en kæmpe afskedsfest for jer alle sammen, og det er gratis!
Aftenen bliver FYLDT med det lækreste musik, som jeg selv har været en del af.
Musikerne har valgt at spille gratis denne aften, hvilket jeg er meget, meget taknemlig for!
Aftenens program:
Nina Stark kvartet 19:30 (Jazz)
The Fusioneers + Special Guests 21:00(Fusion)
Livefeed 23:00 (Feeeeest)
Jeg håber at I har tid, og lyst til at komme, og holde en sidste fest med mig. Det betyder mere end I aner!
Krelle-krammer XX

The Mysterious Mr. Jones - David Bowie Tribute
2022-09-24 23:00 | Drop inn, Kompagnistræde 34, Copenhagen, 1208, Denmark
ENTRÉ 70,-
KUN DØRSALG
The Mysterious Mr. Jones
Sådan har du aldrig hørt David Bowie!
The Mysterious Mr. Jones er et energisk og medrivende showband, der leverer en totaloplevelse i lyd, lys og billeder. De fortolker en af de største sangskrivere og stilskabere i rockmusikkens historie, men ikke helt efter bogen.
Musikken bliver gengivet med stor respekt, men sådan at alle sange får et tydeligt twist. Bowie hed oprindeligt David Robert Jones, deraf navnet, og bandet stræber efter at give publikum en ny oplevelse, både kendere og folk, der måske ikke kender så meget til denne ekstremt spændende og produktive kunstner. Det er en kunst at opnå blot lidt af den magi og mystik, der præger de gamle albums, men bandet slipper godt fra det, ved at bruge sig selv og deres helt eget udtryk, frem for at forsøge at være en kopi. Sætlisten spænder fra de store hits til forholdsvis obskure numre og tidsmæssigt spænder de over præcist 50 år fra 1966 til 2016.
Visuelt er dette ambitiøse projekt inspireret af Roger Waters og Gorillaz, men i en meget mindre skala. Gennem hele showet suppleres musikken med visuals der kører syncront med bandet – med strygere og elektroniske elementer på backingtrack.

Long John Jazzklub
2022-09-25 14:00 - 17:00 | Drop inn, Kompagnistræde 34, Copenhagen, 1208, Denmark
Powershopping, powerpoint, powernap – Zebrass har opfundet et helt nyt power- ord. POWERJAZZ! Intet andet dækker nemlig deres altid veloplagte og energiske spillestil! At det så bliver afleveret med en guddommelig humor, gør jo ikke oplevelsen mindre for deres store og trofaste publikum.
Zebrass blev dannet i 1998 af , vel nok Europas største ”akrobat” sousafonisten og basisten Thomas Obenhausen Jakobsen, og køllesvingeren Tobias Leonardo Pedersen. Lige så mange striber en zebra har, lige så mangfoldig er Zebrass spillestil. Den kan kort og godt beskrives som rå svingende New Orleans funk på et plan alle kan forstå. Zebrass spiler både egne kompositioner, og laver nyfortolkninger af gamle jazz og soul numre.
Med sig på scenen har de Hans Leonardo Pedersen på powersaxes, og Hans Knudsen på Power piano, og som et ekstra krydderi har Zebrass allieret sig med Vincent Nilsson på power trombone.
Så der venter publikum en oplevelse de næppe på forhånd havde forstillet sig. Så hvis du trænger til et godt grin med fremragende og varieret utraditionel jazz og sang, så gå ikke glip af Zebrass.
Zebrass :
Thomas Obenhausen Jakobsen: powerbass, powersousaphon, power vocal
Tobias Leonardo Pedersen: powerdrums, power vocal
Hans Leonardo Pedersen: powersaxes, power vocal
Hans Knudsen: powerpiano, power vocal
Vincent Nilsson: Powertrombone, power vocal

Shagenhagen Afterparty with Live Swing Jam Band
2022-09-25 19:00 | Drop inn, Kompagnistræde 34, Copenhagen, 1208, Denmark
We invite all swing dancers and swing music lovers to come and dance or enjoy live swing jamming with us at Drop Inn.
The swing jam on stage will be lead by Daniel Rodriques who will gather a little core of musicians to be on stage but it’s a jam so bring you instrument and join the band and play along.
All money paid in the door will go straight to the performing musicians and tipping the band while playing is mostly welcome to support live music a little extra.
Price in the door (cash only) 50 DKK.*
*You have free entrance with Full pass, party pass or Sunday Tea Dance ticket from the festival. By these online here: https://hepcats.dk/product/shaggin-in-the-rain-party-pass/
Dance, drink and enjoy good musicfor this night only or as the afterparty to a full weekend of swing dancing at the festival ‘Shaggin’ in the Rain 2022′.
Full festival event here: https://www.facebook.com/events/576572564148857/
Friday party here:
https://www.facebook.com/events/1003579750310369
Saturday party here: https://www.facebook.com/events/3070595579846327
You can check out the Sunday Afternoon Tea dance here: https://www.facebook.com/events/1030993334248118
PRICE &TICKETS
Sunday Afternoon Tea Dance + afterparty – DKK 50*
Party pass (Friday night, Saturday night + Sunday afternoon tea dance+afterparty) – DKK 300*
Friday party only – DKK 160
(https://www.facebook.com/events/1003579750310369)
Saturday night party only – DKK 160
(https://www.facebook.com/events/3070595579846327)
Sunday afterparty only – DKK 50
Full pass (all classes + theme classes + party pass) – DKK 950*
*Gives free access to afterparty at Drop Inn
Buy you tickets here: https://hepcats.dk/product/shaggin-in-the-rain-party-pass/
This afterTea Dance is part of the full festival ‘Shaggin’ in the Rain 2022′.

Musik Quiz
2022-09-26 19:00 | Drop inn, Kompagnistræde 34, Copenhagen, 1208, Denmark
Entre: 60 kr person,
Så er musikquizzen tilbage på Drop Inn.
Efter flere års pause er det endelig blevet tid til, at den månedlige Quizz vender tilbage. Endda i en ny veludhvilet og opstrammet form.
Quizzen vil stadig være den eneste i København, der har livemusik til spørgsmålene, og tidligere tiders populære publikumsfavoritter som månedens raket, tænkevand og Grethes sang vil naturligvis dukke op i ny op næ.
Men med en ny vært vil der også komme friskere spørgsmål, ligesom præmierne har fået en opgradering.
Reglerne er simple: Du skal samle et hold på maksimalt fem deltagere og huske, at der skal bestilles bord i forvejen. Kom i god tid.
Entre: 60 kr person, som købes på dagen. Max 5 personer per hold.

Singers
2022-09-29 20:00 | Drop inn, Kompagnistræde 34, Copenhagen, 1208, Denmark
Entre 175 kr
Forsalg Billetto, eller Mobilpay or cash (door)
Singers er en af DK’s stærkeste acappella grupper. Nøgleordene for denne prisbelønnede vokalgruppe er groovy pop & personlige jazzfortolkninger, stærke solister & lækre arrangementer. Singers synger deres smukke arrangementer af kendte pop-hits og jazzklassikere, arrangeret specielt til dette unikke vokal-orkester og hentet fra de 3 CD’er de indtil dato har udgivet.
Igennem årtier har vokalgruppen Singers været en vigtig del af den danske acapella-scene. Mange vokalgrupper har taget deres udgangspunkt i sangere hentet fra korverden, men Singers har altid været båret af en grundstamme af leadsangere med stærkt individuelt udtryk og stort solistisk overskud. Sangerne kommer fra forskellige dele af musikmiljøet med baggrund i Det Rytmiske Musikkonservatorium og orkestre som BaSix, Blast, Bryan Rice & Voices of Joy.
Udover den almindelige løbende koncertvirksomhed og studieindspilninger har gruppen i gennem årene kastet sig ud i mange forskellige projekter lige fra skolekoncerter, familiekoncerter, vokalworkshops, til kor på danseforestillinger og på tegnefilm. De sidste 10 år har Singers været på turneer i Danmark, Sverige, Tyskland, Taiwan, Kina, Singapore og Hong Kong.
Singers har begejstret fans overalt i både Europa og Asien, så glæd dig til en koncert fuld af nærvær & musikalsk skønhed, stramme beats & store ballader.
Line-up:
Britt Hein
Helle Henning
Claus Storgaard
Mads Enggaard
Toke Wulf

Mr. Conroy - Release koncert
2022-09-30 19:00 | Drop inn, Kompagnistræde 34, Copenhagen, 1208, Denmark
GRATIS ENTRÉ
Mr. Conroy
…er et nyt færøsk-dansk pop-navn, som udgiver debutalbummet ”Ignite the light” d. 25. august 2022.
Mr. Conroy er ædel singer-song writing med klassisk inspireret klaver og 80’er lydende synths. Dertil et svingende rockband, der holder sammen på massen under den nye nordiske lyd i Remis pompøse vokal.
Mest af alt er Mr. Conroy’s melodiske kompositioner tilsat den særlige skandinaviske melankoli, som ABBA, A-ha og Roxette er berygtet for. Mr. Conroy har døbt genren ”Melanternativ Pop”.
Mr. Conroy projektet startede i sangskriver Remi Thomsens kælder, hvor sangene blev til over en årrække. De 11 sange på debutalbummet blev nænsomt udvalgt fra en pulje med over 50 sange i samarbejde mellem Remi og trommeslager Kenneth Gøtsche.
Sangene handler om frygten for at miste, konflikter på den moderne arbejdsplads, hjertesorg og andre opløftende emner.
Debutalbummet ”Ignite the light” er indspillet live i Ark Recording Studio af Kristian Dalsgaard i juni 2021. Optagelserne blev efterbehandlet og færdiggjort i Remis kælder i efteråret 2021 og mixet af Kasper Sandbjerg Larsen i K Mix og Mastering i foråret 2022. Ignite the light indeholder 11 sange og udgives d. 25. august 2022. Release koncert afholdes på Drop Inn d. 30. september 2022 kl. 19.00.
Mr. Conroy er
Remi Thomsen – piano, synth og vokal
Kenneth Gøtsche – trommer
Kim Scheutz – bass
Jens V. Jakobsen – guitar

E-Street - Bruce Springsteen Cover
2022-09-30 22:30 | Drop inn, Kompagnistræde 34, Copenhagen, 1208, Denmark
E-Street Jam – Bruce Springsteen Cover
De rocker, swinger, sveder og bløder i et musikalsk totalshow, der emmer af spilleglæde og godt
kammeratskab.
Oplev et af Danmarks bedste coverbands, når det på 11. sæson fortolker rockikonet
Bruce Springsteen med en sådan indlevelse, præcision og varme, at publikum må overgive sige
betingelsesløst – uanset om det er store eller små spillesteder.
E-Street Jam er ikke bare et kopiband, det er musik af høj kvalitet, spillet med hjertet af ægte musikere
med rigtige instrumenter i en tid, hvor computer-skabte hurtig-hits overtager de musikalske platforme.
Oplev syv garvede og dedikerede Springsteen-musikere levere varen – anført af bandets karismatiske
forsanger og frontfigur, Ulrik Bjørneboe, der har gjort det til sit speciale, at kombinere en overlegen
musikalsk indlevelse med evnen til at fange og forføre publikum – og gøre Bruce Springsteen
nærværende og levende for et dansk publikum med små anekdoter fra hverdagen.
Vi har spillet i ølsjatter på små værtshuse og på scener så store, at man kan blive helt forskrækket –
men uanset hvor vi lander, så er vi fast besluttet på, at vi skal levere det bedste af det bedste – det
skylder vi både det publikum, der vil lytte på os – og det vi skylder vi Bruce Springsteen, der har skabt så
meget god musik og stadig gør det, selvom han nu har passeret de 70 år", siger Ulrik Bjørneboe.
E-Street Jam spiller alle de kendt ørehængere, hits og ballader – fra Human Touch og Radio Nowhere,
over Badlands, Born to Run og Born in the USA til The River, Hungry Heart og Dancing in the Dark.
Giv dig selv et skud Springsteen og tag med på en varm og medrivende musikalsk rejse.
Oplev det
ultimative Springsteen-show, og giv dig selv en musikalsk oplevelse, der med garanti får dig til at rocke,
svede og smile på samme tid.
Facebook: https://www.facebook.com/E-Street-Jam-Bruce-Springsteen-Cover-203611616361934
Web: http://www.e-streetjam.dk/
Demo: https://youtu.be/vg5JUKvnC50

Bandit
2022-10-01 22:30 | Drop inn, Kompagnistræde 34, Copenhagen, 1208, Denmark
Entré DKK 80,- kun dørsalg
BANDIT er en energibombe af økologisk ufortyndet tone suppe, der leverer et musikalsk opkog af ældre og nutidige opskrifter på god cover musik…
Trioen BANDIT består af Thorbjørn Thorslund på guitar og vokal, Mads Krog på bas og kor, og Martin Hofman på trommer og vokal
Trioen BANDIT spiller alt lige fra gedigen pop til hårdtslående rock over svedig disco til lækker funk med maske på!
Så kom ind på den fede Drop Inn og få rystet kiloene af jeres sexede kroppe.
